Dragi učenici,

danas slavimo blagdan koji nazivamo Uzašašće.

Nakon uskrsnuća Isus se još 40 dana ukazivao svojim učenicima. Poučavao ih je i učvršćivao u vjeri. Četrdesetog dana, Isus se s učenicima popeo na brdo blizu Jeruzalema i tamo je ispred njih uzašao na nebo k svojemu Ocu. Ovaj događaj slavimo svake godine četrdeset dana nakon Uskrsa i nazivamo ga Uzašašće.

Mi smo već govorili o tom događaju, ali danas ćemo obilježiti ovaj blagdan na satu vjeronauka. Još jednom pogledaj ovaj kratki crtani film i zamisli da si novinar koji treba izvijestiti o tom događaju. Razmisli što bi bilo najvažnije zapisati i ispričati slušateljima. Možeš to ispričati svojim ukućanima.

Poveznica:

<https://www.youtube.com/watch?time_continue=27&v=bJfOKs-RShE>

Ponovi o Uzašašću uz pomoć kviza:

[https://learningapps.org/display?v=pv4w98dpa20](https://www.google.com/url?q=https%3A%2F%2Flearningapps.org%2Fdisplay%3Fv%3Dpv4w98dpa20&sa=D&sntz=1&usg=AFQjCNEYfqPJbZK1IBhJg95adnpsBrdmuw)

Malo zastani u tišini i uputi svoju molitvu Isusu koji nas nikad ne ostavlja i čuje svaku našu molitvu. Najljepša molitva je molitva hvale i zahvale. U molitvi zahvali Isusu.

Dobar uspjeh i Božji blagoslov!